Музей сучаснага мастацтва (Парыж)

Парыжскі музей сучаснага мастацтва (фр.: Musée d'Art moderne de la Ville de Paris) займае ўсходняе крыло Такійскага палаца. У музеі прадстаўлены больш 8 000 экспанатаў, якія адлюстроўваюць разнастайныя плыні мастацтва XX стагоддзя. Не блытаць з Французскім Дзяржаўным музеем сучаснага мастацтва, размешчаным у Цэнтры Жоржа Пампіду. Гісторыя музея Першапачаткова музей планавалася адчыніць у 1937 годзе ў рамках Міжнароднай Выставы Мастацтваў і Тэхналогіі, што праходзіла ў Парыжы. У 1937 годзе музей не адчыняецца, і мноства работ сучасных мастакоў, набытых Парыжам за час выставы трапляюць у калекцыю музея Малога Палаца. Толькі калі памяшканні Малога Палаца становяцца зусім маленькімі для сабранай калекцыі (асабліва пасля дару доктара Жырардэна (фр.: Dr Girardin) в1953 годзе, адчыняецца новы музей у Такійскім палацы. Пастаянная калекцыя Пастаянная калекцыя музея выстаўлена ў храналагічным парадку. Гістарычны раздзел (1900—1960 гг.) Тут прадстаўлены экспанаты, сабраныя падчас будаўніцтва Такійскага палаца ў 1937 годзе, а таксама прадметы мастацтва, падораныя доктарам Жырардэнам. У гістарычным раздзеле прадстаўлены работы фавістаў, кубістаў і пост-кубістаў, арфістаў (у асноўным творы Дэланэ і Лежэ), а таксама сюррэалістаў (карціны Пікабіа, а таксама калекцыя, якая належала Андрэ Брэтону). Сучасны раздзел (пасля 1960 года) Раздзел прадстаўляе розныя плыні сучаснага мастацтва, сярод іншых: Плынь Новага Рэалізму: Арман (фр.: Arman), Сезар, Дэшам (фр.: Gérard Deschamps), Эн (фр.: Raymond Hains), Кляйн, Рэс (фр.: Martial Raysse) і Вілежле (фр.: Jacques Villeglé). Плынь Флуксус: Бен (фр.: Benjamin Vautier), Дзітман (фр.: Erik Dietman), Фію (фр.: Robert Filliou). Плынь блізкіх па духу артыстаў (фр.: mouvement d’artistes proches d’esprit): Бродтэрс (фр.: Marcel Broodthaers), Балтанскі, Анэт Месажэ) Рух Figuration narrative: Куеко (фр.: Henri Cueco), Эро (фр.: Erró), Фраманжэ, Ранкіяк (фр.: Bernard Rancillac), Манары (фр.: Jacques Monory), Шлосер (фр.: Gérard Schlosser), Штампфлі (фр.: Peter Stämpfli). «Крадзеж стагоддзя» У ноч на 20 мая 2010 года невядомыя выкралі пяць карцін пэндзля Пікаса, Мацісаа, Мадыльяні, Брака і Лежэ агульным коштам мінімум 100 мільёнаў еўра. Выкрадзеныя палатна: П. Пікаса «Голуб з зялёным гарошкам» (1912) А. Маціса «Пастараль» (1906) А. Мадыльяні «Жанчына з веерам» Ф. Лежэ «Нацюрморт з падсвечнікі» (1922) Ж. Брак «Алівы паблізу Эстака» Практычная інфармацыя Музей размешчаны ў XVI акрузе Парыжа, найбліжэйшыя станцыі метро — Alma-Marceau і Iéna. Музей адкрыты кожны дзень акрамя панядзелка. Гадзіны працы: з 10:00 да 18:00. Па чацвяргах музей адкрыты да 22:00 Зноскі